П Р О Т О К О Л    № 27

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

/16.07.2013 г., вторник/

Днес, 16.07.2013 г., вторник, от 14.30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ - отсъства
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ 
КАМЕН ИВАНОВ
МАРИЯ КУЗМАНОВА
МИЛКА ИТОВА	

На заседанието присъства експертният сътрудник към комисията Румен Митев – главен експерт „Съдебна статистика”.

1. ОТНОСНО: Превод на Глава 1В „Оценка на видовете дела и натовареността в румънските съдилища: опростен подход към оценка на тежестта на делата” и на Глава 2В „Времеви стандарти” от Окончателен доклад на ВСМ-Румъния, предоставен от Дирекция „Международна дейност” в изпълнение на решение на комисията по т.1 от Протокол № 25/03.07.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение превода на Глава 1В и Глава 2В от Окончателния доклад на Висшия съвет на магистратурата - Румъния, представен от Дирекция „Международна дейност”.
1.2. Преводът по т. 1.1 да се изпрати по електронен път до членовете на Работната група за изготвяне на средносрочна стратегия за човешките ресурси в съдебната система към КАОСНОСВ, както и да бъде публикуван на интернет подстраницата на комисията в раздела на работната група.

2. ОТНОСНО: Извлечение от Протокол № 31/08.07.2013 г. на Комисията по правни въпроси към ВСС с приложени актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011 – 2012 г. за обсъждане и вземане на мерки по компетентност.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение предоставените от Комисията по правни въпроси актове с резултати от извършени проверки от ВКС на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г.
2.2. Внася във ВСС за обсъждане актовете с резултати от извършени проверки от ВКС на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г. 
2.3. В резултат от констатациите от актовете с резултати от извършени проверки от ВКС на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г. да се изготви Анализ за изпълнение на решението на ВСС по т. 65.1 от Протокол № 25/01.07.2010 г. и предложение за актуализирането му.
2.4. Изпраща решението по т. 2 на КПВ, КПУКИВИВСС, КПКИТС и КПА за сведение.

3. ОТНОСНО: Извлечение от Протокол № 32/10.07.2013 г. на Комисията по правни въпроси към ВСС с приложено становище на председателя на ВКС по Правилата за командироване на съдии, прокурори и следователи, приети с решение на ВСС от 27.06.2013 г., за становище в срок до 19.07.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение предоставеното от Комисията по правни въпроси Становище на председателя на ВКС по Правилата за командироване на съдии, прокурори и следователи, приети с решение на ВСС от 27.06.2013 г.
3.2. Уведомява Комисията по правни въпроси, че подкрепя втория вариант от предложението. 

4. ОТНОСНО: Получени оферти от агенциите TNS BBSS и от СОВА ХАРИС във връзка с отправено от комисията Запитване за оферта „Техническа помощ за провеждане, анализи и обработка на данни от емпирично изследване на натовареността на съдиите в България”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение получените оферти от агенциите TNS BBSS и СОВА ХАРИС.
4.2. С оглед предложенията за бюджетно разпределение по извършвани дейности, посочени в офертите на двете агенции, одобрява офертата, представена от TNS BBSS.
4.3. Изпраща на Комисия „Бюджет и финанси” към ВСС решението по т. 4 и офертата от “Taylor-Nelson- Sofres” (TNS), за сведение и по компетентност.

5. ОТНОСНО: Електронни писма от адв. Наньо Сталев от 11.07.2013 г. с прикачени към тях:
- разпечатка от интернет-публикация от 30.06.2013 г.  „Заради съда ВСС ще заседава в Чепеларе” на „Родопи Вест” с автор Анета Тодорова;
- оспорващ отговор по електронен път до ВСС, МС, МП, ВКС, КС на РБ, НС и др. (към Официално възражение против закриването на съда в Чепеларе и промяна на границите от адв. Наньо Сталев, т. 4, Протокол № 24/25.06.2013 г. на комисията).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение материалите, изпратени с електронно писмо от адвокат Наньо Сталев от 11.07.2013 г.

6. ОТНОСНО: Протестна декларация на Общински съвет Чепеларе, приета с Решение № 315 по Протокол № 25/26.06.2013 г. от заседание на Общински съвет Чепеларе /вх. № 97-00-315/10.07.2013 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение протестната декларация, приета от Общински съвет Чепеларе от 26.06.2013 г.

7. ОТНОСНО: Възражение от Славка Кабасанова – председател на Районен съд Чепеларе във връзка с предложението за преструктуриране на РС Чепеларе /вх. № 11-06-516/12.07.2013 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение възражението от председателя на Районен съд Чепеларе.

8. ОТНОСНО: Доклад във връзка с получени кандидатури за обявени позиции за консултант по изследователски методики, специалист „статистик” и специалист „емпирични изследвания” във връзка с изпълнение на Цел 4 „Механизъм за оценка на работната натовареност в съдебната система, както на индивидуално, така и на институционално ниво, с акцент върху разработени качествени показатели и критерии” на проект „Изграждане на капацитет и сътрудничество в областта на съдебната власт” по Норвежкия финансов механизъм.

МОТИВИ: Обявата за подбор на експерти бе публикувана на 28 юни 2013 г. на Интернет страницата на Висшия съдебен съвет. Кандидатурите следва да съдържат копие от диплома за висше образование, удостоверяваща наличието на необходимата квалификация, както и документ, доказващ 5-годишен трудов стаж по специалността. Опитът в проекти, свързани със съдебната система, както и владеенето на английски език, се считат за предимство.
Срокът за кандидатстване бе 5 юли 2013 г. В Регистратурата на ВСС са постъпили 4 кандидатури - една за позицията „консултант по изследователски методики”, една за позиция „специалист статистик” и две за „специалист емпирични изследвания”. Кандидатурите на гл. ас. Живко Георгиев - главен асистент в СУ „Климент Охридски” за позицията „консултант по изследователски методики” и Екатерина Тошева - главен асистент в катедра „Статистика и иконометрия” в УНСС - София за позиция „специалист статистик” отговарят на поставените в обявата условия. След направена оценка на подадените кандидатури за позиция „специалист емпирични изследвания” бе установено, че Лилия Станкова - заместник изпълнителен директор на TNS BBSS, гр. София, разполага с по-голям стаж по специалността и по висока образователно - квалификационна степен от другия кандидат.

Приложения: кандидатури за позициите:
- консултант по изследователски методики;
- специалист „статистик”;
- специалист „емпирични изследвания” – 2 броя кандидатури.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Приема за сведение доклада от г-жа Галина Карагьозова – член на ВСС и ръководител на проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм.
8.2. Одобрява кандидатура на гл.ас. Живко Петров Георгиев, главен асистент, преподавател в СУ „Климент Охридски”, за позицията „консултант по изследователски методики”.
8.3. Одобрява кандидатурата на г-жа Екатерина Александрова Тошева, главен асистент в катедра „Статистика и иконометрия”, УНСС–София, за позицията „специалист статистик”.
8.4. Одобрява кандидатурата на г-жа Лилия Дамянова Станкова, заместник-изпълнителен директор в агенция TNS BBSS, за позицията „специалист емпирични изследвания”.
8.5. Изпраща решението по т. 8 на ръководителя на проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм, за сведение и изготвяне на граждански договори с експертите.

9. ОТНОСНО: Писмо от председателя на Окръжен съд Смолян /вх. № 11-06-097/15.07.2014г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник към комисията г-н Румен Митев в срок до 23.07.2013 г. да подготви и изпрати на председателя на Окръжен съд Смолян исканите данни.

ПРЕДСЕДАТЕЛ
НА КОМИСИЯТА:   / п /

КАЛИН КАЛПАКЧИЕВ